  Туспуктэм: Анастасия Васильева Майя Бывальцева Анастасия Васильева Пичи Пурга ёросысь Брангуртын Дун-чылкыт Троицалы сӥзем черк бордын огназы кылем пересьёс понна корка пуктонэз азьланьтӥзы. Со сярысь журналистъёслы лэсьтӥськон ужъёсты нуись Александр Серов вераз. « Таяз арын шуныт контурзэ йылпумъяны чакламын: липет, перекрытие, шунтыт возёнэз утён. Пушсэ лэсьтон чакламтэ. <…> Вуоно арняе перекрытиез лэсьтыны кутском, толэзь пумозь липет борды басьтӥськыны малпаськом » Александр Серов, лэсьтӥськон ужъёсты нуись Со ужъёслы 3,5 миллион манет кошкоз. Пушсэ тупатъяны но инженер коммуникациослы сомында ик кулэ луоз. Коралэн быдӟалаез 163 квадрат метр, отын укмыс адями улоз. «Брангуртысь песянайёс» коллективын кырӟась Галина Конева верамъя, асьсэ черкгуртазы но, бускель гуртъёсын но огазы улӥсь пересьёс ӧжыт ӧвӧл « Туж трос вань адямиосмы. Кудъёсызлэн пиналъёссы кошкемын кыдёке кунгож сьӧры, кунгож сьӧрысь потэмзы уг луы соослэн. А пересь пересьме но персьме, солы кытын ке но улоно ук, огназ уг быгаты ни со. Татын утись но луоз. <…> Укмыс комната – оген-оген улозы чисто » Галина Конева, «Брангуртысь песянайёс» коллективын кырӟась Огназы кылем пересьёслы корка 2018-тӥ арын пуктыны кутскизы. Коллектив концертъёсыз понна люкам коньдонзэ сётӥз. Али ӟечлэсьтӥсь фонд кӧня ке коньдон висъя. Тодэ вайытом, озьы ик коллектив Брангуртын черк пуктӥз.  Тегъёс: Удмуртия Брангурт Брангуртпесянайёс лэсьтӥськон  